Sárkány és királyfi
A sárkány egy gyönyörű királylányt tart fogva a kastélyában. Tudja ezt a királyfi, és mivel nagyon meg akarja kapni a gyönyörű lányt, elhatározza, hogy elmegy a sárkányhoz. Oda is ér a palotához, a sárkány épp nincs otthon. Gondolja itt a remek alkalom, és felmegy a királylányhoz. Fél óra múlva hirtelen valaki kopog az ajtón. - Ez a sárkány! - mondja a királylány. - Ha itt talál, megesz! - Ne félj kedvesem, itt áll a lovam az ablak alatt kiugron és hazavágtatok! - mondja a királyfi. Úgy is tesz, a királylány meg kinyitja az ajtót, de nem a sárkány az, hanem a királyfi lova. Azt mondja a királylánynak: - Te, mondd már meg a királyfinak, hogy ha nem jön öt percen belül, én elmegyek. (A királyfi meg persze hiába ugrott ki az ablakon, nem várta ott a lova, így jól összetörte magát.) Két hét múlva felépül a királyfi, és újra meglátogatja a királylányt. Megint minden megtörténik, aztán kopogtatnak. - Királyfi ez tuti, hogy a sárkány, menekülj! - mondja a lány. - Most hoztam magammal ejtőernyőt, kiugrom az ablakon, itt áll a lovam és hazavágtatok. A királylány kinyitja az ajtót, ott áll a ló: - Te királylány, mondd meg a gazdámnak, hogy nálam hagyta az ejtőernyőjét, és elvitte a nyergemet - mondja. (A királyfi persze megint jól összetöri magát.) Újabb két hét múlva megint jön a királyfi, megint minden megtörténik, amikor kopogtatnak. - Ez már biztos hogy a sárkány, ha itt talál megesz! - mondja a királylány. - Sose félj kedvesem, hoztam magammal egy propelleres gatyát, kiugrom és hazarepülök! - mondja a fiú, és úgy is tesz. A lány kinyitja az ajtót, ott áll a sárkány: - Királylány, itt ember járt! - mondja. - Dehogy... miből gondolod? - kérdezi a lány. - Na, akkor mégis kié az a propelleres gatya ott a széken? 